⭐ Exposición · Especial Día do Pai ⭐ DETALLES CON CARÁCTER, FEITOS A MAN
2026-03-10 10:30 - 2026-03-21 20:30 (Europe/Madrid) | Mercado Galego da Creatividade, Caldeirería 36, Santiago de Compostela, Spain
No Mercado Galego da Creatividade celebramos o Día do Pai cunha exposición especial que reúne unha selección de pezas pensadas para eles: obxectos con personalidade, creados por marcas do colectivo que traballan desde a artesanía, o deseño e o coidado polos materiais.
Nesta mostra atoparás propostas masculinas que van desde a estampaxe téxtil, ilustración, cerámica, coiro, deseño ou decoración, todas cun denominador común: están feitas con calma, con intención e co valor de quen crea coas súas mans.
Unha oportunidade para descubrir agasallos diferentes, afastados do industrial, e apostar por pezas únicas que contan historia. Porque ás veces o mellor detalle é aquel que leva detrás unha idea, unha man artesá e un pequeno anaco de creatividade galega.
📌 INFORMACIÓN DA EXPO
▫️ Exposición: Especial Día do Pai
▫️ Contido: selección de artigos masculinos de marcas do colectivo
▫️ Técnicas: estampaxe, ilustración, cerámica, coiro, téxtil e artesanía contemporánea
▫️ Lugar: Mercado Galego da Creatividade
▫️ Datas: 10 ao 21 de marzo
▫️ Horario: 10:30 – 20:30 h
#creativasgalegas #mercadogalegodacreatividade #diadopai #deseñogalego #artesaniagalega #feitoaman #agasallosconalma #comerciolocal #creatividade #regalosdiferentes 💙

⭐ Exposición · Nekojitanee Illustrations ⭐
2026-03-24 10:30 - 2026-04-04 20:30 | Mercado Galego da Creatividade, Caldeirería 36, Santiago de Compostela, Spain
AS DÚAS BEIRAS DO SOL
No Mercado Galego da Creatividade recibimos a Vanessa Rodríguez, a ilustradora detrás de Nekojitanee, un proxecto que conecta Galicia e Xapón a través da arte, a materia e o tempo.
A súa obra nace da unión entre tradición e experiencia vital. Tras máis dunha década no país do sol nacente, regresa ao rural ourensán para crear dende Viana do Bolo, onde desenvolve pezas que falan de territorio, memoria e proceso.
O seu traballo destaca polo uso de técnicas tradicionais como a pintura en tea, o pirogravado e a creación de tintas a partir de pigmentos naturais. Cada peza está feita con calma, respectando os tempos e explorando a relación directa co material.
Nesta exposición poderanse descubrir obras que dialogan entre dúas culturas: tintas sobre papel de caligrafía, madeira pirogravada e tea pintada a man. Un universo onde o artesanal se converte en linguaxe.
Nekojitanee aposta por unha práctica consciente: sostibilidade, produción no rural e defensa da artesanía fronte á produción masiva. Destaca tamén o seu proxecto Terras, centrado na creación de pigmentos naturais a partir de minerais e botánicos locais.
📌 INFORMACIÓN DA EXPO
▫️ Exposición: As dúas beiras do sol
▫️ Técnicas: pintura en tea, pirogravado e tintas minerais naturais
▫️ Autora: Vanessa Rodríguez
▫️ Marca: Nekojitanee Illustrations
▫️ Lugar: Mercado Galego da Creatividade
▫️ Datas: do 24 de marzo ao 4 de abril
▫️ Horario: 10:30 – 20:30 h
📲 @nekojitanee

Taller infantil amigo paxariño
2026-03-28 | Mercado Galego da Creatividade, Caldeirería 36, Santiago de Compostela, Spain
Entre fíos e cores nacen pequenos compañeiros cheos de tenrura 🐦✨
No obradoiro “Amigo paxariño” crearemos un paxariño de pompón: suave, colorido e único. Un espazo para experimentar coa textura, xogar coa cor e desfrutar dun intre de calma creativa. Porque cando as mans crean, o corazón tamén medra 💛
Un taller pensado para mini artistas con ganas de imaxinar, aprender e levar para casa un amiguiño feito por elas e eles.
Requisitos para poder participar:
👉 A partir de 6 anos.
Actividade: Obradoiro infantil “Amigo paxariño”
Imparte: La con Agarimo
Lugar: Mercado Galego da Creatividade, Caldeirería 36, Santiago de Compostela.
Data: 28 de marzo de 2026
Horario a escoller: 11:00 – 13:00 ou de: 17:00 – 19:00
Todo o material incluído.
#creativasgalegas #mercadogalegodacreatividade #marcascreativas #galicia #santiago #compostela #comerciolocal #deseño #deseñogalego #artesanía #artesaníadegalicia #arte #culturagalega #economíasocial #economíacircular #talleresinfantís #creatividadeinfantil

⭐ Exposición · LAÍÑO ⭐
2026-04-07 10:30 - 2026-04-18 20:30 | Mercado Galego da Creatividade, Caldeirería 36, Santiago de Compostela, Spain
TRAZOS DE LAÍÑO

No Mercado Galego da Creatividade recibimos a LAÍÑO, nome artístico de Salvador Figueira Laiño, cunha colección de debuxos que nacen directamente da súa vida, dos seus pensamentos e das reaccións do día a día.

A exposición reúne unha serie de 29 pezas realizadas con rotuladores calibrados e lápices de cores sobre papel. Debuxos que van dende os máis sinxelos ata os máis elaborados, pero que comparten unha mesma esencia: todos gardan un significado persoal.

Cada trazo é unha forma de expresar o vivido, unha maneira de transformar emocións e momentos cotiáns en imaxes. Pequenas escenas que capturan instantes, reflexións e estados de ánimo, converténdose nun relato visual íntimo e honesto.

Unha exposición que pon en valor o debuxo como ferramenta directa, sen artificios, onde a man e a idea van da man para contar o que ás veces custa dicir con palabras ✍️

📌 INFORMACIÓN DA EXPO
▫️ Exposición: Trazos de LAÍÑO
▫️ Autor: Salvador Figueira Laiño
▫️ Técnica: rotuladores calibrados e lápices de cores sobre papel
▫️ Lugar: Mercado Galego da Creatividade
▫️ Datas: do 7 ao 18 de abril
▫️ Horario: 10:30 – 20:30 h
▫️ Contacto co artista: 649 398 544

Cartel e texto: @amoroteuestampaxeartesanal

Actividade dos Días Europeos da Artesanía ⭐ Obradoiro de Miyuki con Mica
2026-04-08 16:00 - 20:00
Obradoiro de Miyuki con Mica
Durante os Días Europeos da Artesanía recibimos no Mercado Galego da Creatividade a Mica, que nos achegará ao delicado mundo do bordado con contas de Miyuki.
Neste obradoiro aprenderemos a crear pequenas pezas bordadas sobre aros de aceiro, empregando contas de Miyuki e mostacillas de vidro para dar forma a unha composición única. Cada persoa participante poderá experimentar coa técnica e deseñar a súa propia peza, elaborando uns pendentes ou un colgante de deseño libre.
Un encontro creativo para descubrir unha técnica minuciosa e relaxante, onde cada conta vai construíndo a peza pouco a pouco ata crear unha pequena xoia feita coas propias mans.
Anota a data desta actividade:
📌 8 de abril · 16:00 a 20:00 h
📍 Mercado Galego da Creatividade (Santiago de Compostela)
👧 A partir de 16 anos
✍️ Inscricións 👉 605 14 12 41
Unha actividade patrocinada por @artesania_de_galicia e @xuntadegalicia dentro do marco dos Días Europeos da Artesanía, unha iniciativa promovida por @eoischool e a súa área de promoción da artesanía @fundesarte, xunto a @oficioyarte e @jemaofficiel.
🔶 Cartel e texto: @amoroteuestampaxeartesanal
#creativasgalegas #mercadogalegodacreatividade #marcascreativas #compostela #santiagodecompostela #galicia #artesaníadegalicia #xuntadegalicia #diaseuropeosdaartesanía #díasdaartesanía #oficios #metiersdart #europeancraftdays #fundesarte #spain #europa #culture #savoirfaire #JEMA2026 #festivaldearte #artesaniaespañola #maestría #maestriaartesanal #oficiostradicionales ✨

⭐ Actividade dos Días Europeos da Artesanía ⭐ ELABORACIÓN DUN ANEL EN PRATA · COLECCIÓN “ESPUMA DE MAR”
2026-04-09 16:00 - 18:00
ELABORACIÓN DUN ANEL EN PRATA · COLECCIÓN “ESPUMA DE MAR”
Durante os Días Europeos da Artesanía recibimos no Mercado Galego da Creatividade a Sonia Arnaiz, que nos achegará ao proceso artesanal da creación dunha peza de ourivería.
Neste obradoiro participaremos no proceso de elaboración dun anel en prata 925 inspirado na colección “Espuma de Mar”. Traballaremos o metal de forma manual, dándolle forma e creando volume mediante pequenas esferas fundidas de prata, empregando as ferramentas propias dun taller de ourivería.
Unha experiencia para coñecer de preto o oficio ourive, onde técnica, precisión e sensibilidade se poñen ao servizo do deseño para dar lugar a unha peza única feita coas propias mans.
📌 INFORMACIÓN DA ACTIVIDADE
▫️ Data: Xoves 9 de abril
▫️ Horario: 16:00 – 18:00 h ou 18:00 – 20:00 h
▫️ Lugar: Mercado Galego da Creatividade (Santiago de Compostela)
▫️ Idade: A partir de 18 anos
▫️ Inscricións: 605 14 12 41
Unha actividade patrocinada por @artesania_de_galicia e @xuntadegalicia dentro do marco dos Días Europeos da Artesanía, unha iniciativa promovida por @eoischool e a súa área de promoción da artesanía @fundesarte, xunto a @oficioyarte e @jemaofficiel.
🔶 Cartel e texto: @amoroteuestampaxeartesanal
#creativasgalegas #mercadogalegodacreatividade #marcascreativas #compostela #santiagodecompostela #galicia #artesaniadegalicia #xuntadegalicia #diaseuropeosdaartesanía #díasdaartesanía #oficios #metiersdart #europeancraftdays #fundesarte #culture #savoirfaire #JEMA2026 #artesaniaespañola #ourivería #oficiostradicionais #soniaarnaiz ✨

⭐ Actividade dos Días Europeos da Artesanía ⭐ ELABORACIÓN DUN TOCADO DE CRISTAIS CON TÉCNICA DE ALAMBRISMO
2026-04-10 10:30 - 14:30
ELABORACIÓN DUN TOCADO DE CRISTAIS CON TÉCNICA DE ALAMBRISMO
Durante os Días Europeos da Artesanía recibimos no Mercado Galego da Creatividade a Natalia, de Hana Noboshi, que nos achegará ao proceso creativo da elaboración dun tocado artesanal.
Neste obradoiro aprenderemos a crear un tocado de cristais montado lateralmente nunha diadema, empregando a técnica de alambrismo aplicada á sombreirería. Ao longo da sesión descubriremos como manipular o arame, colocar os cristais e fixalos mediante xiros precisos para construír unha composición equilibrada, con volume e un acabado coidado.
Ao rematar o taller, cada participante levará para casa un tocado lixeiro, flexible e brillante, feito coas súas propias mans e listo para usar como accesorio.
Anota a data desta actividade:
📌 Venres 10 de abril · de 10:30 a 14:30 h
📍 Mercado Galego da Creatividade · Santiago de Compostela
👤 A partir de 18 anos
✍️ Inscricións 👉 605 14 12 41
Unha actividade patrocinada por @artesania_de_galicia e @xuntadegalicia dentro do marco dos Días Europeos da Artesanía, unha iniciativa promovida por @eoischool e a súa área de promoción da artesanía @fundesarte, xunto a @oficioyarte e @jemaofficiel.
🔶 Cartel e texto: @amoroteuestampaxeartesanal
#creativasgalegas #mercadogalegodacreatividade #marcascreativas #santiagodecompostela #galicia #artesaníadegalicia #xuntadegalicia #diaseuropeosdaartesanía #díasdaartesanía #oficios #metiersdart #europeancraftdays #fundesarte #culture #savoirfaire #JEMA2026 #artesaniaespañola #sombreirería #alambrismo #hananoboshi ✨

⭐ Actividade dos Días Europeos da Artesanía ⭐ Elaboración dunhas alpargatas cosidas a mán
2026-04-10 16:00 - 20:00
Elaboración dunhas alpargatas cosidas a mán
Durante os Días Europeos da Artesanía recibimos no Mercado Galego da Creatividade a Nerea, de Dona Formiguinha, que nos achegará ao proceso artesanal de creación dun calzado tradicional.
Neste obradoiro coñeceremos paso a paso como se elaboran unhas alpargatas, combinando diferentes fases do oficio. Primeiro realizaremos o corte das pezas empregando plantillas preparadas previamente. Despois pasaremos ao aparado, onde se preparan e axustan as tiras e a taloneira para dar forma ao calzado.
Finalmente chegaremos á parte máis especial do proceso: o cosido artesanal, aprendendo a técnica do punto a man para unir a pel coa sola de xute. Un momento tranquilo e moi satisfactorio onde cada punto constrúe a peza pouco a pouco.
Unha oportunidade para descubrir de preto un oficio tradicional e levar para casa unha peza feita coas propias mans.
Anota a data desta actividade:
📌 Venres 10 · de 16:00 a 20:00 h
📍 Mercado Galego da Creatividade (Compostela)
👧 A partir de 12 anos
✍️ Inscricións 👉 605 14 12 41
Unha actividade patrocinada por @artesania_de_galicia e @xuntadegalicia dentro do marco dos Días Europeos da Artesanía, unha iniciativa promovida por @eoischool e a súa área de promoción da artesanía @fundesarte, xunto a @oficioyarte e @jemaofficiel.
🔶 Cartel e texto: @amoroteuestampaxeartesanal
#creativasgalegas #mercadogalegodacreatividade #marcascreativas #compostela #santiagodecompostela #galicia #artesaníadegalicia #xuntadegalicia #diaseuropeosdaartesanía #díasdaartesanía #oficios #metiersdart #europeancraftdays #fundesarte #culture #savoirfaire #JEMA2026 #artesaniaespañola #oficiostradicionales #donaformiguiña ✨

𝐄𝐬𝐜𝐚𝐩𝐚𝐫𝐚𝐭𝐞 𝐕𝐢𝐯𝐞𝐧𝐭𝐞 𝐝𝐞 @amoraartesania
2026-04-10 17:00 - 19:30 | Mercado Galego da Creatividade, Caldeirería 36, Santiago de Compostela, Spain
Amora Artesanía achega ao Mercado Galego da Creatividade o oficio da encadernación artesanal, un proceso paciente e cheo de detalle onde cada libro se constrúe paso a paso coas mans.
Durante este Escaparate Vivente o público poderá observar en directo como se realiza o proceso de encadernado: a preparación das follas, o cosido e o montaxe final que dá forma a unha peza única. Unha oportunidade para descubrir de preto un oficio tradicional e entender todo o traballo que hai detrás dun caderno feito de maneira artesanal.
Se che gusta coñecer os oficios e os procesos do feito a man, anota a data desta actividade:
📌 Venres 10 de abril · 17:00 – 19:30 h
📍 Mercado Galego da Creatividade · Santiago de Compostela
Unha actividade patrocinada por @artesania_de_galicia e @xuntadegalicia dentro do marco dos Días Europeos da Artesanía, unha iniciativa promovida por @eoischool e a súa área de promoción da artesanía @fundesarte xunto a @oficioyarte e @jemaofficiel.
🔶 Cartel e texto: @amoroteuestampaxeartesanal

⭐ Actividade dos Días Europeos da Artesanía ⭐ ELABORACIÓN DUNHA GARGANTILLA DE ALGODÓN CON TÉCNICA I-CORDEL
2026-04-11 16:00 - 20:00
ELABORACIÓN DUNHA GARGANTILLA DE ALGODÓN CON TÉCNICA I-CORDEL
Durante os Días Europeos da Artesanía recibimos no Mercado Galego da Creatividade a Desirée, de La con Agarimo, que nos achegará ao mundo da calceta artesanal.
Neste obradoiro aprenderemos a crear unha gargantilla lixeira e elegante de algodón, empregando a técnica do i-cordel con agullas de dobre punta. Ao longo da sesión descubriremos como realizar a técnica completa, como crear volume e textura e como rematar a peza para que teña un acabado coidado e profesional.
Un taller pensado para desfrutar do proceso, aprender unha nova técnica e levar para casa a túa propia peza feita a man.
Anota a data desta actividade:
📌 Sábado 11 · de 16:00 a 20:00 h
📍 Mercado Galego da Creatividade · Santiago de Compostela
👧 A partir de 10 anos
✍️ Inscricións 👉 605 14 12 41
Unha actividade patrocinada por @artesania_de_galicia e @xuntadegalicia dentro do marco dos Días Europeos da Artesanía, unha iniciativa promovida por @eoischool e a súa área de promoción da artesanía @fundesarte, xunto a @oficioyarte e @jemaofficiel.
🔶 Cartel e texto: @amoroteuestampaxeartesanal
#creativasgalegas #mercadogalegodacreatividade #marcascreativas #santiagodecompostela #galicia #artesaníadegalicia #xuntadegalicia #diaseuropeosdaartesanía #díasdaartesanía #oficios #calceta #laconagarimo #metiersdart #europeancraftdays #fundesarte #culture #savoirfaire #JEMA2026 #artesaniaespañola #feitoaman #oficiostradicionais ✨

Taller infantil · Mini Studio Creativo
2026-04-18 17:00 - 19:00
Entre cores, formas e imaxinación nace un pequeno laboratorio de creación ✨
No Mini Studio Creativo os pequenos explorarán a forma, a cor e a composición mentres modelan as súas propias pezas con arcilla polimérica.
Durante o obradoiro experimentarán coa técnica de modelado, combinando cores e texturas para crear pequenas pezas únicas. Un espazo para imaxinar, probar e crear coas mans, onde cada participante poderá dar forma ás súas propias ideas.
Ao rematar o taller levarán para casa a súa creación: uns pendentes, un anel, un chaveiro ou un abalorio, feitos por eles mesmos. Porque cando as mans crean, tamén medra a creatividade 💛
Un taller pensado para mini artistas con ganas de experimentar e descubrir o pracer de facer cousas coas mans.
Requisitos para poder participar:
👉 De 6 a 12 anos.
Actividade: Obradoiro infantil “Mini Studio Creativo”
Imparte: Sonia Arnaiz
Lugar: Mercado Galego da Creatividade, Caldeirería 36, Santiago de Compostela
Data: 18 de abril de 2026
Horario: 17:00 – 19:00
Prezo: 20 €
Todo o material incluído
#creativasgalegas #mercadogalegodacreatividade #marcascreativas #galicia #santiago #compostela #comerciolocal #deseño #deseñogalego #artesanía #artesaníadegalicia #arte #culturagalega #economíasocial #economíacircular #talleresinfantís #creatividadeinfantil

⭐ Exposición · Mulleres con cousas na cabeza ⭐ “Debuxosdeminutos” · Belinda Besada Vergara
2026-04-21 10:30 - 2026-05-02 20:30 | Mercado Galego da Creatividade, Caldeirería 36, Santiago de Compostela, Spain
No Mercado Galego da Creatividade abrimos un espazo para parar… e mirar con calma.
“Debuxosdeminutos” é un proxecto que nace do impulso máis íntimo: o debuxo automático como fío condutor dun proceso que non busca resultado, senón verdade. Liñas que emerxen sen plan previo, que flúen sobre o papel e que, case sen avisar, se converten en rostros de mulleres.
As obras de Mulleres con cousas na cabeza constrúense a partir de trazos delicados e continuos, acompañados en ocasións por acuarela, que aporta matices suaves e emoción. Ferramentas sinxelas —papel, tinta, cor— para dar forma a algo complexo: o pensamento, a emoción, a identidade.
As caras aparecen envoltas en nubes de curvas entrelazadas, densas ou lixeiras, como se o cabelo fose tamén idea, lembranza, sentimento. Mulleres que pensan, que senten, que sosteñen varias historias ao mesmo tempo. Ás veces chegan soas, outras en forma de maternidades… e outras, xuntas.
Este proxecto xorde dun momento vital profundo, case como unha revelación: cando todo o que habitaba dentro toma forma e pide saír. Un exercicio de conexión coa propia mirada, coa imaxinación e coa necesidade de crear sen filtros.
A exposición recolle unha selección de debuxos dos últimos dous anos, pezas únicas que falan de proceso, de tempo e de emoción. Pequenas ou grandes, todas teñen algo en común: forman parte da semente dun proxecto que segue medrando e transformándose.
Unha invitación a deter o ritmo, a observar e a deixar que estas miradas tamén falen de ti.
📌 INFORMACIÓN DA EXPO
▫️ Exposición: “Debuxosdeminutos”
▫️ Marca: Mulleres con cousas na cabeza
▫️ Lugar: Mercado Galego da Creatividade
▫️ Data: do 21 de abril ao 2 de maio
▫️ Horario: de 10:30 a 20:30
🔗 Síguea en Instagram: @mulleresconcousasnacabeza

⭐ Obradoiro · Álbum de fotos acordeón ⭐
2026-04-24 17:30 - 19:00
Entre recordos, papel e pequenas historias nace un álbum único feito coas túas propias mans ✨
Neste obradoiro crearemos un álbum de fotos en formato acordeón empregando cartulina, aprendendo paso a paso como construír a estrutura e darlle forma a unha peza pensada para gardar momentos especiais. Traballaremos o pregado, a composición e pequenos detalles que fan que cada álbum teña personalidade propia.
Un espazo para crear con calma, xogar co papel e dar vida a un obxecto cheo de significado, onde poderás pegar mini fotos por ambos lados e levar contigo unha pequena colección de recordos feita a man 💛
Requisitos para poder participar:
👉 De 8 a 15 anos
Actividade: Obradoiro “Álbum de fotos acordeón” (Monográfico · 1,5 h)
Lugar: Mercado Galego da Creatividade, Caldeirería 36, Santiago de Compostela
📅 Data: 24 de abril de 2026
🕐 Horario: 17:30 – 19:00
💶 Prezo: 20 € (IVE incluído · materiais incluídos)
📲 Reservas: 605 14 12 41
#creativasgalegas #mercadogalegodacreatividade #talleres #artesanía #feitoamao #scrapbooking #creatividade #santiago #compostela

Obradoiro · Deseño e creación dun pano en estampación dixital
2026-04-25 10:30 - 14:30
Entre debuxo, cor e tecido nace unha peza única feita desde a túa propia imaxinación ✨
Neste obradoiro exploraremos o proceso de creación dun pano téxtil partindo do debuxo manual sobre papel. Traballaremos a composición, a cor e a relación entre ilustración, patrón e superficie téxtil, descubrindo como unha idea pode transformarse nunha peza real.
Non é necesario ter experiencia previa en debuxo: o obradoiro está pensado como un espazo de experimentación, proba e descubrimento, onde cada participante poderá investigar o seu propio estilo mentres goza do proceso creativo.
Durante a sesión desenvolverase un deseño persoal que posteriormente será dixitalizado e preparado para a súa estampación en seda. Unhas tres semanas despois, cada participante recibirá o seu propio pano de seda (aprox. 50 × 50 cm) impreso co deseño creado no obradoiro. Porque poucas cousas son tan especiais como levar posto algo que naceu das túas propias mans 💛
Requisitos para poder participar:
👉 Non se precisan coñecementos previos
Actividade: Obradoiro “Deseño e creación dun pano en estampación dixital”
Imparte: Sandra Parguiña (@sandraparguina)
Lugar: Mercado Galego da Creatividade, Caldeirería 36, Santiago de Compostela
📅 Data: 25 de abril de 2026
🕐 Horario: 10:30 – 14:30
💶 Prezo: 60 € (materiais incluídos)
📲 Reservas: 605 14 12 41
#creativasgalegas #mercadogalegodacreatividade #talleres #deseñotextil #estampacion #seda #creatividade #deseñogalego #artesanía #santiago #compostela

Obradoiro · Iniciación ao lettering ou caligrafía artística
2026-05-02 11:00 - 13:00
Entre tinta, trazos e paciencia nace a beleza da escrita feita a man ✨
Neste obradoiro de iniciación aprenderemos as bases do lettering e da caligrafía artística empregando ferramentas tradicionais e modernas. Durante a sesión faremos un pequeno achegamento ás leis do deseño aplicadas á tipografía creativa e coñeceremos técnicas de ornamentación como o fileteado ou a inspiración da tipografía miniada medieval.
A través da práctica cada participante experimentará cos trazos e composicións ata crear a súa primeira pequena obra caligráfica, feita coas súas propias mans. Un espazo para aprender, probar e gozar do proceso de escribir con calma 💛
Requisitos para poder participar:
👉 A partir de 8 anos
Actividade: Obradoiro “Iniciación ao lettering ou caligrafía artística”
Imparte: Nekojitanee Illustrations (@nekojitanee)
Lugar: Mercado Galego da Creatividade, Caldeirería 36, Santiago de Compostela
📅 Data: 2 de maio de 2026
🕐 Horario: 11:00 – 13:00
💶 Prezo: 40 € (materiais incluídos)
📲 Reservas: 605 14 12 41
#creativasgalegas #mercadogalegodacreatividade #lettering #caligrafía #talleres #santiago #compostela #deseñogalego #artesanía #creatividade

Obradoiro - Elaboración de xabón natural
2026-05-31 10:00 - 14:00
Neste taller Anika explicaranos o proceso de elaboración de xabón natural sólido co método en frío, unha técnica tradicional que respecta as propiedades dos ingredientes e permite crear pezas únicas, feitas con calma e intención.
Ademais da parte práctica, tamén haberá un espazo para entender o “por que” de cada mestura: aprenderás a formular para que poidas crear as túas propias receitas na casa e seguir experimentando coas túas mans.
🌿 Durante o obradoiro:

Introdución ao xabón natural e ao método en frío.
Coñecemento dos ingredientes e as súas propiedades.
Parte teórica para aprender a formular as túas propias receitas.
Preparación e mestura dos materiais.
Elaboración do teu propio xabón natural sólido.
Levarás contigo a peza elaborada no taller.

𝐀𝐜𝐭𝐢𝐯𝐢𝐝𝐚𝐝𝐞: 𝐎𝐛𝐫𝐚𝐝𝐨𝐢𝐫𝐨 𝐝𝐞 𝐞𝐥𝐚𝐛𝐨𝐫𝐚𝐜𝐢𝐨́𝐧 𝐝𝐞 𝐱𝐚𝐛𝐨́𝐧 𝐧𝐚𝐭𝐮𝐫𝐚𝐥
Marca: Feitizo Soaps (@feitizosoaps)
Lugar: Mercado Galego da Creatividade
Data: 31/05/2026
Horario: 10:00 – 14:00 h
Prezo: 60 €
Inclúe todo o material necesario para que só te preocupes de gozar do proceso, aprender e crear coas túas propias mans ✨
Un obradoiro perfecto para quen quere iniciarse no mundo da cosmética natural dun xeito consciente e artesanal 🌱
🔶Texto e cartel: @amoroteuestampaxeartesanal
#creativasgalegas #mercadogalegodacreatividade #xabónnatural #cosmeticanatural #feitonaman #artesanía #obradoiro #galicia #comerciolocal #economiasocial #creatividade #deseñogalego #feitizosoaps #agasallosconalma
